અમદાવાદ: પ્રાઇમરી બજારમાં ફૂલબહાર સિઝની ખીલી છે. બુધવારે ખૂલેલા ડિક્સન ટેક્નોલોજી અને ભારત રોડ નેટવર્કનો આઇપીઓ આજે બંધ થઇ રહ્યો છે એટલું જ નહીં ચાલુ મહિને આઇસીઆઇસીઆઇ લોમ્બાર્ડ અને એસબીઆઇ લાઇફ ઇન્સ્યોરન્સ સહિત વધુ પાંચ આઇપીઓ આવવાની તૈયારીમાં છે, જેના પગલે ગ્રે માર્કેટમાં પણ ગરમાવો જોવા મળ્યો છે. રોકાણકારોની આઇપીઓના ગ્રે માર્કેટમાં એક્ટિવિટી વધી છે. બજારના જાણકારોના જણાવ્યા પ્રમાણે આઇપીઓમાં રોકાણકાર દ્વારા લિસ્ટિંગ ભાવનો અંદાજ કાઢવા સામાન્ય રીતે ગ્રે બજારમાં જોવા મળી રહેલા પ્રીમિયમને ટ્રેક કરવામાં આવે છે.